text: Vindmøllebyggeplads i Varde lukket
  26 september 2014 kl. 11.14
  Byggeriet af vindmøller ved Ulvemosen lidt uden for Næsbjerg blev fredag stopet af kommunen.
  Ved middagstid kunne et hold af kommunens ansatte konstatere, at byggeriet er blevet lukket ned og sikret.
  Det er det fordi kommunen har modtaget en VVM-redegørelse- en redegørelse der vurderer byggeriets virkninger på miljøet, der er negativ. I den står der, at projektet er blevet underkendt af Natur- og Miljøklagenævnet. Derfor har kommunen påbudt projektet at blive stoppet øjeblikkeligt.
  Kommunen gav i standsningsmeddelsen bygherren af projektet en frist til fredag middag for at få lukket byggeriet ned og få det sikret forsvarligt.
  Byggepladsen vil nu komme til at ligge uberørt indtil den videre proces er afklaret.
  Næste skridt er, at byrådet ved næste byrådsmøde, den 7. oktober, skal beslutte, om der skal laves en ny VVM-redegørelse.
  